Source: https://www.finlex.fi/fi/laki/alkup/1998/19981192
Timestamp: 2019-12-08 10:55:28+00:00

Document:
Asetus ylioppilastutkintoasetuksen muuttamisesta 1192/1998 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1998 › 1192/1998
kumotaan 21 päivänä marraskuuta 1994 annetun ylioppilastutkintoasetuksen (1000/1994) 5 ja 24 §, sekä
muutetaan 1 §:n 1 momentti, 6―8 §, 11 §:n 1 momentti, 13 §:n 1 momentti, 14 §:n 1 momentti, 17 ja 18 § sekä 20 §:n 1 momentti seuraavasti:
Ylioppilastutkinto järjestetään lukiokoulutusta järjestävissä oppilaitoksissa kahdesti vuodessa yhtäaikaa koko maassa.
Tutkintoon osallistuminen edellyttää, että opiskelija on opiskellut ennen kokeeseen osallistumista vähintään valtioneuvoston lukiolain (629/1998) 10 §:n nojalla antamassa tuntijakopäätöksessä määrätyt asianomaisen oppiaineen pakolliset kurssit, tai jos on kysymys reaalikokeesta, opiskellut vähintään kahden kokeeseen sisältyvän oppiaineen vastaavan oppimäärän.
3) edellä 2 kohdassa tarkoitettua lyhyemmän, kuitenkin vähintään kaksivuotisen perusopetuksen tai sitä vastaavalle aikaisemmalle oppimäärälle perustuvan tutkinnon tai opinnot sekä lautakunnan määräämät lisäopinnot.
Äidinkielessä ja kirjallisuudessa järjestetään äidinkielen koe. Koe järjestetään suomen, ruotsin ja saamen kielessä. Kokelas, jonka äidinkieli on muu kuin jokin edellä mainituista kielistä, voi äidinkielen kokeen sijasta suorittaa muun kokeen suomen tai ruotsin kielessä.
Kokeiden tehtävät laaditaan 10 §:n 1 momentissa ja 11 §:ssä mainituissa oppiaineissa valtioneuvoston lukiolain 10 §:n nojalla antamassa tuntijakopäätöksessä määrättyjen pakollisten ja syventävien kurssien oppimäärien mukaisesti.
Lautakunta päättää hyväksymiensä yleisten perusteiden mukaisesti hakemuksesta, miten sellaisen kokelaan tutkinto järjestetään, jonka opetus toisessa kotimaisessa kielessä ulkomailla oleskelun tai muun erityisen syyn vuoksi on järjestetty toisin kuin lukiokoulutuksen järjestäjän hyväksymässä opetussuunnitelmassa edellytetään.
Ylioppilastutkintotodistus annetaan kokelaalle, joka on hyväksytysti suorittanut yli- oppilastutkintoon kuuluvat pakolliset kokeet ja jolle annetaan lukion päättötodistus tai todistus ammatillisen tutkinnon suorittamisesta.
1 §6 §7 §8 §11 §13 §14 §17 §18 §20 §

References: §6
 §7
 §8
 §11
 §13
 §14
 §17
 §18
 §20